CELEX: 32010D0143
Language: lv
Date: 2010-03-05 00:00:00
Title: 2010/143/: Komisijas Lēmums ( 2010. gada 5. marts ) par Savienības finansiālo atbalstu ārkārtas pasākumiem cūku vezikulārās slimības apkarošanai Itālijā 2009. gadā (izziņots ar dokumenta numuru C(2010) 1192)

6.3.2010   
            
            
               LV
            
            
               Eiropas Savienības Oficiālais Vēstnesis
            
            
               L 56/12
            
         KOMISIJAS LĒMUMS
   (2010. gada 5. marts)
   par Savienības finansiālo atbalstu ārkārtas pasākumiem cūku vezikulārās slimības apkarošanai Itālijā 2009. gadā
   (izziņots ar dokumenta numuru C(2010) 1192)
   (Autentisks ir tikai teksts itāļu valodā)
   (2010/143/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (1) un jo īpaši tā 3. panta 4. punktu,
   tā kā:
   
               (1)
            
            
               Lēmumā 2009/470/EK ir noteiktas procedūras, kas reglamentē Savienības finansiālo atbalstu īpašiem veterināriem pasākumiem, tostarp ārkārtas pasākumiem. Saskaņā ar minētā lēmuma 3. panta 2. punktu dalībvalstis saņem finansiālu atbalstu ar nosacījumu, ka tās piemēro pasākumus, lai izskaustu cūku vezikulāro slimību.
            
         
               (2)
            
            
               Cūku vezikulārā slimība ir vīrusa izraisīta cūku infekcijas slimība, ko klīniski nevar atšķirt no mutes un nagu sērgas, un līdz ar to tiek traucēta Savienības iekšējā tirdzniecība un eksports uz trešām valstīm.
            
         
               (3)
            
            
               Itālijā 2009. gadā ir konstatēti cūku vezikulārās slimības uzliesmojumi. Šīs slimības atkārtots uzliesmojums nopietni apdraud Savienības lauksaimniecības dzīvnieku populāciju. Itālija saskaņā ar Padomes Lēmuma 90/424/EEK (2) 3. panta 2. punktu veica pasākumus, lai apkarotu minētos slimības uzliesmojumus.
            
         
               (4)
            
            
               Cūku vezikulārās slimības uzliesmojuma gadījumā ir risks, ka slimības ierosinātājs varētu izplatīties uz citām cūku saimniecībām attiecīgajā dalībvalstī, kā arī uz citām dalībvalstīm un trešām valstīm, tirgojoties ar dzīvām cūkām vai to produktiem.
            
         
               (5)
            
            
               Komisijas 2005. gada 8. novembra Lēmumā 2005/779/EK par dzīvnieku veselības aizsardzības pasākumiem pret cūku vezikulāro slimību Itālijā (3) paredzēti dzīvnieku veselības noteikumi attiecībā uz cūku vezikulāro slimību tajos Itālijas reģionos, kuri atzīti par cūku vezikulārās slimības neskartiem reģioniem, un tajos reģionos, kuri atzīti par cūku vezikulārās slimības skartiem reģioniem. Itālijas iestādes ir izpildījušas minētā lēmuma 11. pantā paredzētās prasības par informāciju.
            
         
               (6)
            
            
               Lēmuma 2009/470/EK 3. panta 6. punkta pirmajā ievilkumā paredzēti noteikumi par to, cik lielu procentuālo daļu no konkrētām dalībvalstu izmaksām atļauts segt no Savienības finansiālā atbalsta.
            
         
               (7)
            
            
               Savienības finansiālo atbalstu ārkārtas pasākumiem cūku vezikulārās slimības izskaušanai izmaksā saskaņā ar noteikumiem, kas paredzēti Komisijas 2005. gada 28. februāra Regulā (EK) Nr. 349/2005, ar ko paredz noteikumus Kopienas finansējuma piešķiršanai ārkārtas pasākumiem un cīņai pret noteiktām dzīvnieku slimībām atbilstīgi Padomes Lēmumam 90/424/EEK (4).
            
         
               (8)
            
            
               Itālija ir pilnībā izpildījusi Lēmuma 2009/470/EK 3. panta 4. punktā un Regulas (EK) Nr. 349/2005 6. pantā paredzētos tehniskos un administratīvos pienākumus.
            
         
               (9)
            
            
               Itālija 2009. gada 21. maijā un 2009. gada 10. jūnijā iesniedza aprēķinu par izdevumiem, kas radušies, veicot cūku vezikulārās slimības izskaušanas pasākumus.
            
         
               (10)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Savienības finansiālais atbalsts Itālijai
   Itālijai var piešķirt Savienības finansiālo atbalstu par konkrētām izmaksām, kas šai dalībvalstij radušās, veicot Lēmuma 2009/470/EK 3. panta 2. punktā minētos pasākumus, lai 2009. gadā apkarotu cūku vezikulāro slimību.
   2. pants
   Adresāts
   Šis lēmums ir adresēts Itālijas Republikai.
   
      Briselē, 2010. gada 5. martā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 155, 18.6.2009., 30. lpp.
   
      (2)  OV L 224, 18.8.1990., 19. lpp.
   
      (3)  OV L 293, 9.11.2005., 28. lpp.
   
      (4)  OV L 55, 1.3.2005., 12. lpp.